Rīgā

|  |  |  |  |
| --- | --- | --- | --- |
| 04.04.2019 | | Nr. | 4.3-8/28-VK/1578 |
|  | |  |  |
| Uz | 04.09.2018 | Nr. | 41, 33. § 7.p. (MK) |

**Valsts kancelejai**

Par Ministru kabineta 2018. gada 4. septembra sēdes

protokollēmuma (prot. Nr. 41 33. §) “Informatīvais

ziņojums “Par komersantu juridisko adrešu

regulējumu”” 7. punktā minētā uzdevuma atzīšanu

par aktualitāti zaudējušu

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 73.1. apakšpunktu, iesniedzu izskatīšanai Ministru kabineta sēdes protokollēmuma projektu “Par Ministru kabineta 2018. gada 4. septembra sēdes protokollēmuma (prot. Nr. 41  33. §) “Informatīvais ziņojums “Par komersantu juridisko adrešu regulējumu”” 7. punktā minētā uzdevuma atzīšanu par aktualitāti zaudējušu”.

|  |  |
| --- | --- |
| Iesniegšanas pamatojums | Ministru kabinets ar 2018. gada 4. septembra sēdes protokola Nr. 41 33. § “Informatīvais ziņojums “Par komersantu juridisko adrešu regulējumu”” 7. punktu deva uzdevumu Finanšu ministrijai kopīgi ar Valsts ieņēmumu dienestu, ņemot vērā veicamās komersantu juridiskās adreses regulējuma izmaiņas, izvērtēt, kā praksē tiek piemērota izpratne par sasniedzamību no nodokļu administrēšanas mērķu sasniegšanas aspekta, un finanšu ministram nepieciešamības gadījumā līdz 2019. gada 1. aprīlim iesniegt izskatīšanai Ministru kabinetā priekšlikumus normatīvo aktu grozījumiem.  Minēto uzdevumu izpildot, tika secināts, ka šobrīd nodokļu normatīvajos aktos kopumā nav noteikti kādi īpaši (no pārējās tiesību sistēmas atšķirīgi) personas sasniedzamības kritēriji, izņemot Pievienotās vērtības nodokļa likumu, kurā ietverts regulējums, saskaņā ar kuru nodokļu maksātājam, ja tas vēlas būt pievienotās vērtības nodokļa maksātājs un izmantot šī nodokļu režīma priekšrocības, ir jābūt sasniedzamam tā juridiskajā adresē vai deklarētās dzīvesvietas adresē ne tikai saņemot korespondenci, bet arī nodrošinot šo personu fizisku sasniedzamību.  Tā kā no informatīvā ziņojuma “Par komersantu juridisko adrešu regulējumu” izriet, ka ar plānotajām izmaiņām nav paredzēts grozīt komersantu pienākumu būt sasniedzamam to juridiskajā adresē, secināms, ka Pievienotās vērtības nodokļa likuma normas nav pretrunā ar plānotajām Komerclikuma normām, jo ar plānotajiem grozījumiem Komerclikumā nav paredzēta negatīva ietekme uz praksē piemēroto izpratni par juridisko adresi kā vietu, kurā pievienotās vērtības nodokļa maksātājam ir jābūt fiziski sasniedzamam.  Papildus iepriekš minētajai sasniedzamības izpratnei Valsts ieņēmumu dienestam ir būtiski saglabāt pastāvošo kārtību arī attiecībā uz izpratni par juridisko adresi kā nodokļu maksātāja saimnieciskās darbības veikšanas vietu.  Ņemot vērā, ka saskaņā ar Komerclikuma regulējumu komersanti veic komercdarbību, kas ir atklāta saimnieciskā darbība, savā vārdā un peļņas gūšanas nolūkā, un ņemot vērā to, ka saimnieciskās darbības veikšanai ir nepieciešama saimnieciskās darbības veikšanas vieta, jau šobrīd tiek prezumēts, ka komersants saimniecisko darbību veic kādā no tā reģistrētajām adresēm – juridiskajā adresē vai reģistrētās struktūrvienības adresē. Turklāt, ņemot vērā, ka struktūrvienība tiek reģistrēta tikai tad, ja saimnieciskā darbība tiek veikta no juridiskās adreses nošķirtā saimnieciskā vienībā, tiek uzskatīts – ja nav tikusi reģistrēta struktūrvienība, saimnieciskā darbība tiek veikta juridiskajā adresē.  Līdz ar to, tā kā nosacījums – komersants veic savu saimniecisko darbību juridiskajā adresē (ja vien komersants kā saimnieciskās darbības veikšanas vietu nav deklarējis struktūrvienību) – nav tiešā veidā noteikts normatīvajos aktos, bet gan prezumēts, izejot no tiesību normu regulējuma, un secinot, ka ar plānotajiem grozījumiem Komerclikumā nav paredzēta negatīva ietekme uz praksē piemēroto izpratni par juridisko adresi kā vietu, kurā pievienotās vērtības nodokļa maksātājam ir jābūt fiziski sasniedzamam, secināms, ka grozījumi nodokļu normatīvajos aktos šobrīd nav nepieciešami.  Vienlaikus jānorāda, ka jautājums par grozījumu nepieciešamību tiks atkārtoti vērtēts, ja pēc plānoto Komerclikuma grozījumu spēkā stāšanās, praksē tomēr tiks konstatēti iespējami juridiski šķēršļi, kas liegtu Valsts ieņēmumu dienestam arī turpmāk prezumēt komersantu juridisko adresi kā saimnieciskās darbības veikšanas vietas adresi. |
| Valsts sekretāru sanāksmes datums un numurs | Ministru kabineta sēdes protokollēmuma projektu nav nepieciešams izsludināt Valsts sekretāru sanāksmē. |
| Informācija par saskaņojumiem | Nav attiecināms. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Budžeta un finanšu politikas joma. |
| Atbildīgā amatpersona | Finanšu ministrijas valsts sekretāra vietniece nodokļu administrēšanas un ēnu ekonomikas ierobežošanas jautājumos Jana Salmiņa. |
| Uzaicināmās personas | Nav. |
| Projekta ierobežotas pieejamības statuss | Nav noteikts ierobežotas pieejamības statuss. |
| Cita informācija | Nav. |

Pielikumā: Protokollēmuma projekts uz 1 lp. (datne: FMProt\_01042019).

Finanšu ministrs J. Reirs

Šēfere 67083942

[evita.sefere@fm.gov.lv](mailto:evita.sefere@fm.gov.lv)